


Strategi - Institutt for helse og samfunn – 2026-2035
Institutt for helse og samfunn (HELSAM) skal drive fremragende forskning, utdanning og formidling som fremmer helse og bærekraft nasjonalt og globalt. 

HELSAM skal: 
1. Gjennomføre uavhengig, banebrytende og langsiktig grunnforskning og anvendt forskning som fremmer helse og bærekraftige helsetjenester og folkehelsearbeid nasjonalt og globalt
2. Utdanne studenter med kunnskap, evne og vilje til å bidra til bedre og mer bærekraftig helsetjeneste og samfunn både nasjonalt og globalt 
3. Styrke dialogen med helsetjenesten og samfunnet for øvrig og arbeide for at kunnskap tas i bruk
4. Være et attraktivt sted å arbeide og studere 
Helsetjenesten og samfunnet står overfor store utfordringer: En eldre befolkning, ressursknapphet, klima- og miljøkriser og sosial ulikhet. Dette krever nytenkning, forskningsbaserte løsninger og utdanninger tilpasset fremtidens utfordringer. HELSAMs rolle er å utdanne høyt kvalifiserte studenter, drive grunnleggende og anvendt forskning og sørge for at kunnskapen vi skaper kommer tjenestene og samfunnet til gode.  
HELSAMs økonomiske situasjon gjør at vi må foreta nødvendige prioriteringer for å bedre instituttets økonomi og handlingsrom. Dette skal skje på en god og transparent måte, og ivareta instituttets faglige bredde.

1. FORSKNING OG INNOVASJON
HELSAM skal gjennomføre uavhengig, banebrytende og langsiktig grunnforskning og anvendt forskning som fremmer helse og bærekraftige helsetjenester og folkehelsearbeid nasjonalt og globalt.
HELSAM skal utnytte våre brede tilnærminger til helse og samfunn på ulike nivåer og vår tverrfaglighet, med medisinske og andre helsefag, humanistiske og samfunnsvitenskapelige fag.
HELSAM skal:
· Utvikle kunnskap, metoder og forskningsinfrastruktur av høy kvalitet og ta i bruk data og ny teknologi på innovative og ansvarlige måter
· Videreutvikle disiplinær dybde, tverrfaglighet og forskningssamarbeid på tvers av instituttet og nasjonalt og internasjonalt
· Utforske behovene til brukerne i bred forstand, og temaer, tjenester og grupper som er underprioritert
· Identifisere og styrke forskningsdrevet innovasjon ved instituttet
· Sikre bærekraftig finansiering av forskning og innovasjon gjennom høy kvalitet på søknader om finansiering – også til langsiktig finansiering av fremragende fagmiljø – og effektiv og god gjennomføring og videre bruk av resultater
· Videreutvikle vår rolle som kunnskapsaktør og våre fagmiljøer med nasjonal betydning og tydelige samfunnsoppdrag
· Styrke områder der instituttet har strategiske fortrinn og ledende kompetanse globalt og nasjonalt
· Ivareta og videreutvikle brukermedvirkning, forskningsetikk, integritet, åpenhet og deling, samt beredskap 
· styrke samspill og synergier mellom forskningen og utdanningene på HELSAM

2. UTDANNING
HELSAM skal utdanne studenter med kunnskap, evne og vilje til å bidra til bedre og mer bærekraftig helsetjeneste og samfunn både nasjonalt og globalt 
HELSAM skal utdanne kandidater som kan analysere og håndtere komplekse problemstillinger i medisin og helsefag, helsetjenesten og folkehelsearbeidet., samt håndtere usikkerhet og bidra til kunnskapsbaserte beslutninger.
HELSAM skal:
· Tilby forskningsbasert og pedagogisk nyskapende undervisning av høy internasjonal standard i alle våre studieprogram 
· Utdanne studenter som forener faglig kompetanse med samfunnsansvar og bidrar aktivt til det grønne skiftet 
· Sikre inkludering og mangfold blant studenter og undervisere, gjennom et systematisk arbeid mot alle former for rasisme og diskriminering
· Videreutvikle samfunnsrelevansen i utdanningene våre og tilby forskningsbasert og fleksibel etter- og videreutdanning 
· Arbeide for at HELSAMs fag synliggjøres i medisinstudiet
· Styrke primærhelsetjenestens rolle i utdanningene og øke studentenes evne til å ta gode beslutninger i møte med en uselektert pasientpopulasjon og i folkehelsearbeidet
· Styrke rekrutteringen til HELSAMs fag på medisinstudiets forskerlinje
· Kontinuerlig evaluere bachelor- og masterporteføljen og videreutvikle våre studieprogram til å bli blant de mest attraktive i Norge
· Sikre gode læringsløp og høy gjennomføringsgrad i alle våre studieprogram 
· Styrke internasjonal mobilitet og samarbeid for alle våre studenter 
  
3. FORMIDLING, SAMFUNNSKONTAKT, DELING OG BRUK AV KUNNSKAP
HELSAM skal styrke dialogen med helsetjenesten og samfunnet for øvrig og arbeide for at kunnskap tas i bruk.
HELSAM skal drive formidling som fremmer helse, bærekraftige helsetjenester og folkehelsearbeid nasjonalt og globalt. Vårt bidrag skal utnytte og videreutvikle vår brede kontakt med ulike deler av helsetjenesten, folkehelsearbeidet, helseforvaltningen og samfunnet. Vi skal sikre deling og bruk av HELSAMS kunnskap, og at vi får viktig kunnskap og erfaringer fra omverdenen.
HELSAM skal:
· Sørge for at alle avdelingenes ekspertise blir synliggjort og at kunnskap av høy kvalitet innenfor våre fagområder blir brukt, bl.a. gjennom å styrke kompetanse i implementering og beredskap internt og eksternt og å bidra i offentlige utredninger
· Bidra til kunnskapsbasert folkeopplysning, samfunnsdebatt og kritiske diskusjoner innenfor våre fagområder, være synlig i det offentlige ordskifte i ulike kanaler og være tilgjengelige for media og andre som har behov for vår kompetanse 
· Videreutvikle og synliggjøre universitetets verdier, verne om akademisk frihet, og styrke åpenhet og delingskultur 
· Videreutvikle formelle og uformelle nettverk globalt og nasjonalt, inkludert samarbeidet med kommunene 
· Sikre at HELSAMs utdanning og forskning svarer på brukernes, samfunnets og fremtidens behov, bl.a. gjennom å etablere et brukerpanel for instituttet 
· utvikle og videreutvikle brukervennlige nettsider og andre digitale ressurser

4. ORGANISASJON 
HELSAM skal være et attraktivt sted å arbeide og studere 
Skal vi lykkes med vårt samfunnsoppdrag, må vi ha et økonomisk handlingsrom og en utviklende organisasjon som skaper et attraktivt studiested og et godt sted å være ansatt. 
HELSAM skal
· Oppnå en bærekraftig økonomi og effektiv drift i alle våre aktiviteter for å gi handlingsrom for strategiens mål 
· Sikre gode og likeverdige administrative støttefunksjoner lokalt og sentralt
· Fremme et trygt og inkluderende arbeids- og studiemiljø fritt for diskriminering
· Legge til rette for en organisasjon hvor studenter og ansatte får mulighet til å utnytte sitt potensiale for profesjonell og faglig utvikling
· Utruste ansatte og studenter til å ta i bruk ny teknologi og møte endringer i samfunn og arbeidsliv
· Tilby forskerutdanning, veiledning, talent- og karriereutvikling av høy kvalitet
· Redusere midlertidighet og arbeide for å gi midlertidig ansatte mer forutsigbarhet 
· Videreutvikle instituttets seniorpolitikk
· Identifisere og ta i bruk gode kvalitetsindikatorer for HELSAMs virksomhet
· Sikre transparent og bærekraftig drift av eksternfinansierte prosjekter og internfinansiert aktivitet, bl.a. gjennom å videreutvikle intern fordelingsmodell og budsjettering
· Arbeide for samlokalisering og styrke samarbeid, felles kultur og synergier på tvers av HELSAM
· Videreutvikle samarbeidet med de desentraliserte campusene, og universitetet for øvrig 

